b'\n_START_ARTICLE_\nGerard Way\n_START_PARAGRAPH_\nGerard Arthur Way (Belleville, New Jersey, 9. travnja 1977.), ameri\xc4\x8dki glazbenik. Biv\xc5\xa1i \xc4\x8dlan i vokal grupe My Chemical Romance . Stariji je brat Mikeya Waya, koji je svirao bass gitaru u bendu. Tako\xc4\x91er je pisac stripa The Umbrella Academy, kojim je osvojio nagradu Eisner._NEWLINE_Rodio se je u Bellevilleu, New Jersey, od roditelja Donalda i Donne Lee Way. S maj\xc4\x8dine strane je Talijan, a s o\xc4\x8deve \xc5\xa0kot. S pjevanjem je po\xc4\x8deo u \xc4\x8detvrtom razredu, kada je igrao ulogu Petra Pana. Njegova baka Elena Lee Rush pou\xc4\x8dila ga je pjevanju i slikanju._NEWLINE_Poha\xc4\x91ao je srednju \xc5\xa1kolu Belleville, gdje je maturirao 1995. Zbog ljubavi prema stripovima i crtanju, zavr\xc5\xa1io je i School of Visual Arts u New Yorku._NEWLINE_3. rujna 2007. nakon koncerta u Coloradu, Gerard Way je o\xc5\xbeenio Lindsay Balato, poznatiju kao Lyn-Z, basisticu grupe Mindless Self Indulgence. Trenutno zajedno \xc5\xbeive u Los Angelesu, California.'